AMPLI: Playlist- Live!: Òscar Dalmau.\nDes de que Vapor Vell va fer 10 anys ara fa un mes, que no parem.\nLa Christina Rosenvinge va ser la convidada al primer Playlist - Live! de la temporada... i tot just dues setmanes després hi tornem amb la sessió de novembre.\nAquest divendres, dia 12, a les 19:00 serà el torn de l'Òscar Dalmau, del que us deiem:\n"Óscar Dalmau's Phil Musical, del que ja us n'hem parlat aquí. I bon còmplice musictecari, segons ja es va informar aquí. Òscar Dalmau (àlies DJ Phil Musical) va començar escoltant los 40 Principales i boleros a l'adolescència, per comprar-se després els seus primers vinils de hiphop. Això el va portar al jazz i d'aquí va passar a l'easy listening d'orquestres nord-americanes dels anys 50, 60 i 70. Des de fa uns quants anys treballa en la recuperació del pop orquestral cantat en català dels anys 60 i enguany n'ha editat una selecció dins del recopilatori Pop a la Catalana."\nDoncs això: disfrutarem d'un playlist en directe, una selecció de temes que han influït professional, artística, personal, sentimentalment o aneu a saber com, al convidat. No hi ha límit temporal ni estètic a l'hora de fer la tria... aneu a saber per on sortirà.\nDe moment us adjunto una cançó inclosa en el seu recopilatori de pop yeyé català: Nina de cera, de Maria Cinta.\nPublicat per Magnum a 17:44\nEtiquetes de comentaris: Biblioteca Vapor Vell, Òscar Dalmau, Playlist\nuau! hi haurem d'anar doncs!\n(aquestes nines són nancys, no? jo en tenia una dels setanta...)


Avís legal i condicons generals d'ús - Portal Mataró\nAvís legal i condicons generals d'ús\nDimecres, 23 Març 2011 08:29\nPer a donar compliment a allò establert a la Llei 34/2002, d’ 11 de juliol, de Serveis de la Societat de l’ Informació i de Comerç Electrònic, a continuació indiquem les dades de la informació general dels nostres llocs webs www.totmataro.cat i www.portalmataro.cat:\nC/ D’EN XAMMAR, 11, 08301 MATARÓ (BARCELONA)\nInscrita al Registre Mercantil de Barcelona, Volum 28641, Foli 159, Fulla B-1-37256, Inscripció 1ª.\nL’ utilització dels serveis als que es pot accedir a través dels nostres llocs Web www.totmataro.cat i www.portalmataro.cat estan subjectes a les presents condicions generals.\n1. Condicions Generals i la seva acceptació.\nAquestes condicions generals (des d’ara, les “Condicions Generals”) regulen l’ us dels serveis (des d’ ara, “els Serveis”) que EL TOT MATARÓ, S.L. (des d’ ara “EL TOT MATARÓ) posa de manera gratuïta a disposició dels usuaris dels nostres llocs Web www.totmataro.cat i www.portalmataro.cat (des d’ara, el “Lloc Web”).\nL’ utilització dels Serveis atribueix la condició d’ usuari (des d’ara, “L’ Usuari”) i comporta l’ acceptació de les Condicions Generals a la darrera versió publicada per EL TOT MATARÓ al Lloc Web en el moment en que l’ Usuari accedeixi a els mateixos.\nLes presents Condicions Generals regulen tots els Serveis oferts per EL TOT MATARÓ, S.L. a través dels seus Llocs Web, inclosos els del comentari de notícies i articles, opinions, Foros, Blogs, Xats, software, enviament per part de l’ Usuari d’ arxius de tot tipus (ja siguin fotografies, vídeos, gravacions d’ àudio o qualsevol altre material) i qualsevol altre, així com l’ utilització dels mateixos per part dels Usuaris. N’ obstant, EL TOT MATARÓ, S.L. es reserva el dret a modificar la presentació, configuració i contingut dels Serveis, així com també les condicions requerides per a la seva utilització. L ‘ utilització dels serveis de www.totmataro.cat i www.portalmataro.cat després de l’ entrada en vigor de les seves modificacions o els canvis en les condicions suposa l’ acceptació de les mateixes.\n3. Condicions d’ Accés i Utilització dels Serveis.\n3.1. Caràcter gratuït del accés i utilització dels Serveis.\nEls serveis proporcionats per EL TOT MATARÓ tenen caràcter gratuït, excepte els anuncis a la revista EL TOT MATARÓ condicions de les mateixes que s’ especifiquen a la clàusula 9, n’ obstant, l’ utilització dels mateixos suposa l’ acceptació de les presents Condicions Generals.\n3.2. Nom de l’ Usuari.\nPer poder fer us dels Serveis proporcionats al Lloc Web, l’ Usuari ha d’ identificar-se a través del seu nom amb o sense els seus cognoms (camp obligatori), i e-mail (camp opcional), el que li permetrà comentar o opinar sobre notícies, articles o comentaris, etc., o accedir a la resta dels Serveis. L’ Usuari haurà de facilitar a EL TOT MATARÓ una adreça de correu electrònic que sigui vàlida. En el cas de que l’ Usuari no introdueixi al formulari el seu nom, no podrà fer us dels Serveis del Lloc Web, al ser camp obligatori.\n3.3. Obligació de fer un us correcte dels Serveis.\nL’ Usuari es compromet a utilitzar els Serveis proporcionats per EL TOT MATARÓ de conformitat amb la Llei, amb les presents Condicions Generals, així com les pràctiques generalment acceptades a Internet. L’ Usuari s’ obliga a abstenir-se d’ utilitzar els Serveis amb finalitats o efectes il·lícites o contraries a allò establert a les Condicions Generals.\nL’ Usuari està d’ acord i te present que en els Serveis d’ Aforament, comentari de notícies, Blogs, enviament d’ informació a través de formularis, així com a qualsevol altres que permetin la publicació de les opinions dels usuaris, no s’ accepten anuncis, cadenes de missatges de correu electrònic o qualsevol altre contingut que no sigui opinar o debatre sobre articles o notícies. Al fer servir els Serveis, l’ Usuari manifesta la seva conformitat amb aquestes Condicions Generals, comprometent-se a no fer-los servir per enviar missatges que difamin o insultin, o que continguin informació falsa, que sigui inapropiada, abusiva, nociva, pornogràfica, amenaçadora, fent mal a l’ imatge pública i/o la vida privada de terceres persones o que per a qualsevol motiu infringeixin cap llei.\nEL TOT MATARÓ podrà limitar, a la mida que tingués coneixement d’ això, l’ accés a la web d’ opinions, informacions, comentaris, imatges i, en general, de qualsevol classe de material qeu vulneri allò disposat en aquesta clàusula 3.3 El Tot Mataró es reserva el dret a instal·lar, si així s’ entén oportú, filtres a aquests efectes. L’ anterior facultat no suposa de cap mode l’ intenció de “EL TOT MATARÓ” de controlar els continguts que puguin difondre’s a traves de la seva Web, si no únicament una expressió de la seva voluntat d’ evitar, a la mida del possible, que a través de la mateixa puguin posar-se a la xarxa continguts o opinions que puguin ser considerats difamatoris, racistes, sexistes, xenòfobs, discriminatoris, pornogràfics, violents o que, de qualsevol manera contrarien a la moral, l’ ordre públic o les bones costums, o resultin clarament il·lícits.\nD’ acord a l’ anterior exposat, EL TOT MATARÓ estarà legitimada per a suspendre de manera immediata la prestació del servei i, en el seu cas, per retirar els continguts presumpte o declaradament il·legals, ja ho faci al seu exclusiu criteri, ja a petició de tercer afectat o d’ autoritat competent. Aquesta suspensió o retirada no donaran en cap cas dret a cap indemnització.\nL’ Usuari respondrà enfront a EL TOT MATARÓ per l’ incompliment de qualsevol de les obligacions a les que està sotmès per llei i per les presents Condicions Generals en relació amb l’ utilització dels Serveis.\nL’ Usuari respondrà, i deixarà indemne a EL TOT MATARÓ, per els danys que, derivats de l’ incompliment d’ aquestes obligacions pogués irrogar a tercers.\nCom hem assenyalat anteriorment l’ Usuari, per a utilitzar els Serveis, (anuncis per paraules) prèviament ha de proporcionar a EL TOT MATARÓ certes dades de caràcter personal a través d’ un breu formulari ( des d’ara, “Dades Personals”). El Tot Mataró tractarà les dades personals per a la gestió dels Serveis.\nUn cop complimentat i enviat el formulari, s’ entén que l’ Usuari accepta i autoritza de manera expressa que les seves Dades Personals siguin tractats per EL TOT MATARÓ de conformitat amb allò disposat a aquesta clàusula 4.\nL’ Usuari queda informat de que les dades personals facilitades s’ incorporaran a un fitxer informatitzat de EL TOT MATARÓ, S.L. denominat “CLIENTS I/O PROVEÏDORS”, inscrit a l’ Agència Espanyola de Protecció de Dades. Destinat exclusivament a la prestació del servei personalitzat de web a l’ usuari, i la seva participació en concursos, aforaments i activitats relacionades amb el portal, incloent l’ enviament d’ informació comercial per a qualsevol mitjà electrònic o postal que pugui ser de l’ interès de l’ Usuari.\nL’ Usuari garanteix la veracitat, exactitud, vigència i autenticitat de les Dades Personals facilitades, comprometent-se a mantenir-los degudament actualitzats. El Tot Mataró en cap moment vendrà o farà servir aquestes Dades Personals per a la seva explotació o us comercial.\n5. Utilització dels Serveis sota l’ exclusiva Responsabilitat de l’ Usuari.\nEn allò disposat a la clàusula 3.3, l’ Usuari és conscient i accepta de manera voluntària que l’ us dels Serveis te lloc, en tot cas, sota la seva única i exclusiva responsabilitat. Tenint en compte la naturalesa d’ aquests Serveis, el contingut dels missatges publicats a través dels mateixos expressa únicament l’ opinió del seu autor. EL TOT MATARÓ no garanteix l’ exactitud, integritat o utilitat de qualsevol missatge, per al que en cap cas serà responsable del contingut dels mateixos.\nEL TOT MATARÓ no garanteix la disponibilitat i continuïtat del funcionament dels Serveis. Quan sigui raonablement possible, EL TOT MATARÓ advertirà prèviament les interrupcions en el funcionament dels Serveis: El Tot Mataró tampoc garanteix l’ utilitat dels Serveis per a la realització de cap activitat en particular, ni la seva infal·libilitat i, en particular, encara no de mode exclusiu, que els Usuaris puguin efectivament accedir a les diferents pàgines Web que formen el servei d’ aforament, ni que a través del mateix es puguin difondre o posar a disposició de tercers informacions, dades o continguts o accedir a informacions, dades o continguts difosos o posats per tercers.\nEL TOT MATARÓ no assumeix cap responsabilitat per els danys i prejudicis de qualsevol naturalesa que puguin derivar-se de la manca de disponibilitat o de continuïtat del funcionament dels Serveis, i a les suspensions del servei i, en particular, encara que no de manera exclusiva, a les limitacions temporals a l’ accés a les diferents pàgines web del servei de comentaris. El Tot Mataró podrà en qualsevol moment suspendre temporal o definitivament qualsevol Servei.\n6.2. Exclusió de garanties i exoneració de responsabilitat per l’ utilització dels Serveis pels Usuaris.\nEL TOT MATARÓ no pot garantir que els Usuaris utilitzin els Serveis de conformitat amb aquestes Condicions Generals, ni que ho facin de manera diligent. EL TOT MATARÓ tampoc te l’ obligació de verificar l’ identitat dels Usuaris, ni la veracitat, vigència, adhesivitat i/o autenticitat de les dades que els Usuaris proporcionen sobre ells mateixos o altres Usuaris.\nSense prejudici d’ allò disposat al paràgraf anterior, EL TOT MATARÓ conservarà les dades i informació que la legislació en vigor li exigeix i controlarà, dins de la diligència que li és exigida per la legislació vigent i a la mida que tingui un coneixement efectiu d’ això, els usos que es facin i que siguin contraris a les presents Condicions.\n7. Limitació a l’ Utilització dels Serveis.\nEL TOT MATARÓ es reserva el dret a denegar l’ utilització dels Serveis i a retirar les informacions, dades i continguts difosos o posats a disposició de tercers a través de qualsevol d’ aquests Serveis, en qualsevol moment i sense necessitat de previ avís a aquells Usuaris que incompleixin aquestes Condicions Generals i, en particular, allò disposat a la seva clàusula 3.3.. EL TOT MATARÓ podrà eliminar aquells missatges que consideri inapropiats, fora de context o que no tinguin continuïtat al debat.\n8. Arxius enviats pels Usuaris.\nEL TOT MATARÓ ofereix als lectors i usuaris la possibilitat de remetre fotografies, vídeos, gravacions d’ àudio o arxius de qualsevol altre tipus ( des d’ara, els “Arxius”) per incorporar-les a algunes de les seccions de “EL TOT MATARÓ” ( Ex.-“foto antiga”, Concursos, etc.). La publicació d’ aquests arxius està subjecte als següents terminis i condicions, del qual el compliment és únic i exclusiu responsable l’ Usuari:\na) L’ Usuari que realitza l’ enviament dels Arxius declara i garanteix ser el legítim titular dels mateixos i, per tant, es declara amb plena legitimitat par a cedir a EL TOT MATARÓ els drets de propietat intel·lectual sobre els Arxius. L’ Usuari serà l’ únic responsable, i deixarà indemne a EL TOT MATARÓ, de qualsevol reclamació judicial o extrajudicial que, per l’ incompliment d’a questa garantia, poguessin plantejar tercers en el futur.\nb) L’ Usuari cedeix a EL TOT MATARÓ, amb caràcter no exclusiu i per tot el temps permès legalment, tots els drets de reproducció, distribució, transformació i comunicació pública sobre els Arxius per a la seva utilització en totes les modalitats d’ explotació existents en el moment de la cessió. EL TOT MATARÓ declara expressament que es reserva el dret a utilitzar els Arxius cedits per a la realització d’ exposicions o l’ edició de llibres, catàlegs o publicacions anàlogues, en suport físic, digital, o qualsevol altre mitjà o suport que permeti la seva reproducció, distribució i/o comunicació pública.\nc) Els Arxius objecte de cessió no podran contenir elements obscens o pornogràfics. Així mateix, els Arxius no podran albergar imatges o informacions que suposin una vulneració de drets de tercers i, en particular, del seu honor, intimitat o pròpia imatge. No es podran cedir Arxius que incitin a la violència, al racisme, al sexisme o a l’ homofonia ni que continguin insults o opinions injurioses o calumnioses.\nd) Donat el volum d’ Arxius que son cedits a EL TOT MATARÓ per els Usuaris, en aplicació del regim de responsabilitat regulat per la Llei 34/2002 de Serveis de la Societat de l’ Informació i del Comerç Electrònic, EL TOT MATARÓ no serà responsable per l’ informació o Arxius enviats per l’ Usuari quan no tingui un coneixement efectiu de que l’ informació emmagatzemada és lícita o de que lesiona bens o drets d’ un tercer susceptibles d’ indemnització. N’ obstant l’ anterior exposat, en el moment que EL TOT MATARÓ tingui coneixement efectiu de que allotja dades com els anteriorment referits o que vulneren allò disposat a aquestes Condicions Generals, es compromet a actuar amb diligència per a retirar-los o fer impossible accedir a ells.\nL’ Usuari pot redactar a través de la web i realitzar l’ abonament mitjançant tarja de crèdit per Sistema de Pagament Segur.\n9.1. Normes per a redactar l’ anunci\nLes paraules s’ han de separar per espais (no utilitzi cap altre caràcter per a separar paraules)\nDesprés d’ un signe de puntuació s’ ha de deixar un espai.\nS’ haurà de concretar la manera de contacte al text de l’ anunci (telèfon, correu electrònic, web,...)\nLes tres primeres paraules de l’ anunci estaran en majúscules automàticament.\n9.2. Normes d’ us del Servei.\nL’ inserció mínima és de dos setmanes.\nEls anuncis no es poden anular ni modificar un cop pagats.\nNo es poden vendre o regalar animals si no es disposa i es fa constar a l’ anunci en número de Nucli Zoològic. DOGC N. 3926 de 16/07/2003.\nNo es publicaran aquells anuncis que tinguin contingut inapropiat, ni de contactes.\nEls participants per el fet de participar, accepten integrament les presents condicions, i per tant, autoritzen a EL TOT MATARÓ a la publicació del seu nom i imatge a la pàgina Web així com a qualsevol tipus de publicitat, promoció, o publicació amb finalitats comercials o informatius sempre en relació amb el concurs, sense reemborsament de cap tipus.\n11. Propietat Intel·lectual i industrial.\nTots els continguts del lloc web (texts, fotografies, imatges, software, codis font, etc.), son propietat intel·lectual de EL TOT MATARÓ o de tercers i no podran ser reproduïts, copiats, pegats, linkats, transmesos, distribuïts o manipulats de qualsevol manera i amb qualsevol finalitat, sense l’ autorització prèvia i per escrit de EL TOT MATARÓ, mantenint en tot moment el “copyright” intacte i qualsevol altre indicador de la propietat intel·lectual dels materials o continguts. Tot us o modificació del material o dels continguts per a qualsevol altre finalitat diferent de l’ autoritzada a les Condicions Generals serà considerat una violació de les lleis internacionals del “copyright”, que protegeixen els drets d’ autor.\nAquestes CONDICIONS es regeixen per la llei espanyola, EL TOT MATARÓ i l’ USUARI, sotmeten als Jutjats i Tribunals de Mataró (Barcelona) qualsevol controvèrsia que pugui derivar-se de la prestació dels serveis objecte d’ aquestes CONDICIONS.\nPublicat a PortalMataro


El superespecial del Ral·li de Portugal a Porto no tindrà públic. La especial es farà al voltant del fort de São João Baptista, on les tasques d’adequació s’estan duent a terme des d’aquest dimarts.\nAl lloc web de l’empresa municipal de cultura i esport de Porto, Ágora, es pot llegir que la superespecial tindrà poc més d’1 km de longitud, començant i arribant a l’avinguda de Dom Carlos I al costat de l’accés a la Praia do Ourigo. Cada pilot completarà tres voltes al circuit que té una zona superior, dos xicans i un salt.\nLa Direcció General de Salut autoritza fins al 30 per cent de la capacitat dels seients per a l’etapa especial de Porto. Tot i això, l’organització va considerar que els costos de l’operació serien massa elevats per a l’Ajuntament de Porto per a un nombre reduït de seguidors. D’altra banda, segons l’Àgora, les coses difícilment es podrien preparar en la concessió de serveis i, per tant, la decisió va ser no comptar amb públic a la súperespcial del Ral·li de Portugal.\nPrevious articleRAIDS: Presentat el Dakar 2022\nNext articleWRC: Mitsubishi rellança Ralliart


Es posa en marxa la 26 edició del Premi de Literatura Eròtica la Vall d'Albaida | Edicions Bromera\nInici > Actualitat > Notícies > Es posa en marxa la 26 edició del Premi de Literatura Eròtica la Vall d'Albaida\nEdicions Bromera i la Mancomunitat de Municipis de la Vall d’Albaida convoquen, un any més, el Premi de Literatura Eròtica de la Vall d’Albaida, una de les propostes més peculiars de les lletres valencianes.\nPoden optar al Premi de Literatura Eròtica totes aquelles obres de tema eròtic, originals i inèdites, escrites en la nostra llengua, amb una extensió mínima de 105.000 caràcters amb espais inclosos. Els originals s'hauran de presentar per correu electrònic abans del dia 15 de maig.\nEl jurat format per Josep Andrés, Emili Casanova, Josep Penadés i Paula Soriano, així com pel president de la Mancomunitat de Municipis de la Vall d'Albaida, escollirà el guanyador o guanyadora del guardó dotat amb un import de 4.000 €. L’obra premiada es publicarà en Edicions Bromera dins la col·lecció «L’Eclèctica».\n«El certamen manté la seua aposta per la nostra llengua amb la satisfacció de comptar amb una iniciativa que continua en plena vigència» apunta Federico Vidal, conseller de Cultura de la Mancomunitat de Municipis de la comarca.\nEn les vint-i-cinc edicions prèvies s’han presentat al voltant de 600 obres aspirants, «símptoma inequívoc de la validesa d’esta iniciativa per a exportar el nom de la Vall d’Albaida arreu del nostre territori», al parer del president de l’ens comarcal. És per això què la mancomunitat renova «el seu compromís amb el Premi de Literatura Eròtica, una cita que necessita de la col·laboració de totes les administracions», afig.\nCal recordar que el Premi de Literatura Eròtica La Vall d’Albaida és l’únic guardó en literatura eròtica convocat per una institució pública a tot l’Estat espanyol. Tant per la dotació econòmica com, sobretot, per la peculiaritat, conforma una de les principals convocatòries literàries del territori valencià.\nbases_literatura_erotica_2020.pdf (159,66 KB)


Antic bloc de la Biblioteca - Escola Sant Jordi Lleida: La Biodiversitat i els nens i les nenes\nLa Biodiversitat i els nens i les nenes\nAl web del Centre de Biodiversitat, Recerca sociològica/ Recerca en Ciències de la Terra de l'Institut d'Estudis Andorrans, del Govern d'Andorra, IEA, hi ha una explicació del què és la Biodiversitat entenedora pels nens i les nenes.\nObservant la imatge d'un arbre i fent servir les paraules claus hàbitat, espècies i genètica enfila el significat d'aquesta paraula que té tantes interpretacions.\nLa biodiversitat (o també anomenada diversitat biològica) representa tota aquesta gran varietat de la vida que hi ha al planeta.\nTambé hi pots trobar jocs relacionats amb el tema i un test per saber si has entès què vol dir BIODIVERSITAT.\nimatge de http://blogs.vitoria-gasteiz.org/ataria\n- Còmic sobre la Biodiversitat: Todas las vidas están enlazadas. Qué es la Biodiversidad\n- Banc de dades de biodiversitat de Catalunya\n-Any de la Biodiversitat: Vídeos 3 a la carta\n- Convention on Biological Diversity: http://www.cbd.int/\n- Biodiversitat: Viquipèdia\n- Esquema de la Biodiversitat\n- Recursos/ciències/medi ambient\n- Importància de la biodiversitat en el medi urbà en el que vivim: http://www.biodiverciudad.org/cat/\n- Sur la piste de la biodiversité. Isaline Aubin, Marc Boutavan\nDibuix que m'agrada:\nVideo que explica, una mica, la biodiversitat:\nCarregat per VancouverFilmSchool. - Vídeos d'arts i animació.\nJuga i aprèn amb la diversitat que t’envolta!\nPER SOBREVIURE I SEGUIR EVOLUCIONANT!\nEtiquetes de comentaris: ciència, jocs, medi, vídeo


CRÒNICA DE BOCAIRENT AL VINALOPÓ. 1-3-2017 | AGMT\nCinquanta-cinc senderistes hem assistit a una marxa que havia quedat posposada perquè la bescanviàrem per la del dia de la neu d’Agres al Teix. Suspens fins a última hora respecte a l’overbooking de l’autobús, però, com quasi sempre tot acaba arreglant-se.\nLa volta, preparada pels germans Soler, ha resultat atractiva, molt agradable i completada per un dia primaveral. Han dissenyat un recorregut en forma de “8” aprofitant trams del GR-7, de les rutes 3 i 4 del Parc Natural de la serra de Mariola i quasi tot el PR-4.\nComencem a caminar, al costat de l’estació de Bocairent a les 9.08 h. El poc de fred matiner desapareix de seguida perquè anem per un camí asfaltat ascendent que fa pujar la temperatura corporal uns quants graus. Abandonem l’asfalt per l’esquerra per un camí de terra (tot serà de muntada fins arribar a l’ermita) junt al barranc del Canyaret fins arribar a la font del Teular. Hi ha una construcció de rajola, una basseta de la que cau l’aigua i una canonada negra de 30 mm Ø que baixa l’aigua al poble. Estem seguint la ruta 4 del Parc Natural, que va des de Bocairent a Alfafara..\nDesprés de la parada seguim remuntant per un sender de roca i pedres entre molta vegetació. Arribem a anar pujant un tram pel llit pedregós de la capçalera del barranc, fins que arribem a una senda plana entre pins que du a l’ermita de Santa Bàrbera. A esmorzar. Allí esmorzàrem també el 9 d’abril de 2014 durant l’etapa del GR-7 entre Bocairent i la font de Mariola. Trenta-cinc minuts de descans front al gran edifici de l’ermita, darrere, el xop més que centenari. La soca falcada amb un pilar d’obra. Entre el xop i l’ermita passa una amazona amb un cavall negre i llustrós.\nLa primera foto del dia i a tornar a caminar. Les 10.34 h.\nAra anem per senda pel GR-7, en sentit contrari al nostre de fa tres anys. La senda passa la carretera i va paral·lela a ella fins que arribem a una bifurcació de camins de terra que ixen per l’esquerra. El perpendicular indica a la font Freda (el camí de les Guilelles) i, de biaix, el camí Vell de Banyeres. Pels dos transcorre el PR-4, circular des de Banyeres de Mariola. Les 11.03 h. Allí es fa la divisió de grups. El grup A seguirà pel camí Vell de Banyeres, mentre que el grup B, guiat per Vicent Soler, anirà fins al naixement del Vinalopó i tornar.\nSeguim pel camí Vell de Bocairent. A les 11.45 h, l’abandonem per a baixar per camí estret i al final per senda fins arribar al gran mas de Galbis. Enfront, una carrasca centenària monumental, on es fem la segona foto de grup. Les 12.10 h.\nAcabem de baixar al Vinalopó, passant per la vora de les ruïnes del molí de Dalt. A la dreta i al costat, el molí de la Campana amb una gran bassa redona.\nLlit del Vinalopó amunt, anem per un paisatge pintoresc de bosc de ribera de fulla caduca. Acaben de fer-los als arbres una bona esporgada.\nDe barana de fusta, hi ha un balcó mirador al riu. Enfront, parets de roca. Un cartell diu “Àrea de protecció integral” i “Zona en regeneració. Ruta blava del Parc Natural”.\nEl recorregut està format per baranes i escalons de fusta que baixen a un gual de pedra sobre el riu. Escales de fusta amunt. Ara les baranes i riu a l’esquerra. Les parets de roca continuen a mà dreta. Passem un assut del que per la nostra part naix una séquia. A les 12.30 h arribem a la font de la Coveta. Una cova natural d’on ix un bon cabal d’aigua a la que es considera el naixement del Vinalopó, encara que, aigües amunt continua baixant aigua (comprovarem més avant que l’aigua, en estos moments, baixa de molt més amunt.\nArribem al mas de les Torretes amb moltes cases, quasi totes en ruïnes. Però està habitat. Lladra un gos i hi han cotxes i dos caravans. Un poc més amunt s’obri la vista a la dreta. Dalt d’una muntanyeta està el castell del Vinalopó, conegut com a les Torretes.\nUna quants pugem per una senda costeruda. Està format per una torre envoltada per muralles i un aljub extern. Les 12.40 h.\nBaixem a bon pas per la senda per on hem pujat i seguim riu i PR-4 amunt. Passem moltes vegades el Vinalopó. Al principi amb molt poca aigua o sec. Després, sorprenentment, aigües amunt trobem una gran badina i aigua que baixa neta. A les 12.10 deixem definitivament la companyia del riu i ens incorporem al camí de les Guilelles que porta al punt junt a la carretera on s’ha fet la divisió adés.\nAra anem per una senda molt bonica, que ja coneixem de quan férem en el sentit contrari el GR-7. Pel camí de les Haques, que més avant està pavimentat, passant junt al mas dels Terrers que queda a l’esquerra, arribem al poliesportiu, l’estació i l’autobús.\nCanviats, anem a dinar al restaurant La Rotonda. Al final, Ricardo Valera, pels seus 1000 km, ens convida a unes magdalenes de grandària XXL. Pepe L. Tortosa dóna tres notícies. Les dos primeres són bones: que Fernando Martí es nou Barón Rojo i Miguel López, Barón azul. La tercera notícia és millor: l’import de hui són QUINZE EUROS!!!


Una proposta per a Catalunya | Catalunya | EL PAÍS Catalunya\nUna proposta per a Catalunya\nL’immobilisme fa créixer el secessionisme. El referèndum a l’estil escocès s’ha celebrat, en part, i cristal·litza divisions. La reforma constitucional federal és adequada, però tardana. És urgent un pacte previ de blindatge català, en forma de disposició addicional ràpida\n26 GEN 2016 - 19:25\tCET\nSi la qüestió catalana és un tema clau per a Espanya sencera —i tothom ja reconeix que ho és—, és urgent recanalitzar-la, així que seria molt encertat aprofitar aquest temps transitori posant damunt la taula noves idees, o actualitzar-ne algunes d'oblidades.\nPerquè de la recepta aplicada fins avui pel Govern espanyol només resulta certa la seva inutilitat. L'immobilisme no ha servit ni com a mur de contenció. Al contrari, ha operat amb freqüència com a esperó i ferment del secessionisme; neguit de la majoria de ciutadans catalans (que no és independentista); i llevat de malenconia de tots els espanyols liberals.\nA més de la seva traducció en l'última legislatura, el neocentralisme legislatiu i administratiu, va agreujar aquests problemes i va contribuir a desnaturalitzar per fases l'afany autonomista i descentralitzador de la Constitució. Així, va impossibilitar la reforma (federal) del Senat; va impedir l'eliminació de duplicitats (en mantenir ministeris de competències redundants), i va paralitzar la modernització de l'Estat al compàs del principi europeu de subsidiarietat, o exercici de les competències al nivell de proximitat que sigui més eficient (cap avall o cap amunt).\nLa sortida inversa, la celebració d'un referèndum sobre la independència, a l'estil escocès, tindria en abstracte més recorregut, i mitjançant una lectura àmplia, prou encaix legal a l'article 92 de la Constitució. Però ha estat desprestigiada per alguns dels seus propis partidaris.\nAixí, la formatació de la il·legalitzada consulta informal del 9-N del 2014 com un veritable referèndum (a la legitimitat del qual, a més, no calia esperar per aixecar estructures d'Estat prèviament decidides); la presentació de les eleccions del 27-S del 2015 com un plebiscit; i la deslleial interpretació de confondre una (voluminosa) minoria del 47,8% amb una majoria, contra tota aritmètica, degraden la idea i no contribueixen avui a legitimar políticament la reivindicació d'un referèndum estrictament sobre la independència, que els seus promotors van forjar per la secessió. En certa manera, ja ho van organitzar.\nA més, i això és el fonamental, una votació d'aquest gènere consagraria la divisió de la societat catalana en blocs tancats, potser hermètics; provocaria un efecte d'emulació en altres territoris; i plasmaria amb escàs avantatge el gran risc, més encara en situació polaritzada, de greus pèrdues en un patrimoni comú —l'Estat democràtic i autonòmic— acumulat també pels catalans. Inclosos a primera fila els nacionalistes (CiU, però no només ella), coautors d'almenys el 75% o el 80% del patrimoni legislatiu espanyol, en més percentatge, doncs, que conservadors i socialistes.\nDe manera que sense rebutjar rotundament la seva eventualitat potencial, cal buscar una sortida millor. A llarg termini ho és, amb poc dubte, la reforma constitucional federal que en primer lloc van proposar els socialistes (Hacia una estructura federal del Estado, Granada, 6/6/2013). Però tenint en compte l'extens termini necessari per a la seva tramitació —d'almenys dos anys— no arribaria a temps. Ni d'evitar el dessagni d'energies catalanes, que fa que el conjunt no funcioni. Ni d'acudir proactivament a la trobada dels nous joves, que en pes es passen al secessionisme davant el caràcter difús, incert o dubitatiu de les alternatives. A més, la dificultat d'aconseguir un consens ampli en termini operatiu s'aguditza en un paisatge polític que canvia a velocitat de vertigen. I la conveniència d'alleugerir aquesta operació de l'alta febre territorial actual sembla evident.\nPer això, convé accelerar. I posar damunt de la taula la idea d'un pacte (previ a la reforma constitucional) que sigui sotmès a votació. Votar un acord és sempre millor que certificar un desacord. Perseguiria actualitzar l'acord territorial del 1978, avui esfilagarsat, en un procés molt àgil, més reconstituent que constituent. Com? Mitjançant la fixació d'estrictes garanties de respecte a “les competències estratègiques com les economicofinanceres, educatives, lingüístiques i culturals” —com va formular qui després es dirà— incorporant una capacitat expansiva d'abast i ambició justament a acordar.\nAquest acord hauria de plasmar el retrobament entre el (proper) Govern d'Espanya i el de la Generalitat, o en defecte d'això, dels partits disposats a això, o de la societat catalana. Perquè la seva missió central no és només ni primordialment enllaçar amb els secessionistes inamovibles, sinó amb els instrumentals o tàctics (que reclamen l'impossible com a via per aconseguir, almenys, alguna cosa), i amb la ingent massa d'indignats per la rosca recentralitzadora.\nAixí que l'objecció que un pacte d'aquest tipus no satisfaria els indepes, o només per un temps, és conspícua, però feble, ja que no són els seus primers destinataris. I també perquè si dura 20 anys, magnífic. I perquè pactar realitats no exigeix prohibir somnis. I perquè gairebé ningú va preveure fa uns anys l'evolució dels secessionistes bascos, flamencs o quebequesos cap al seu pragmatisme actual.\nLa millor fórmula tècnica disponible de cristal·litzar aquest pacte és obra d'un pare de la Constitució conservador, Miguel Herrero de Miñón. Primer la va esbossar al seu Cadiz a contrapelo (Galaxia Gutenberg, 2013), i després la va detallar a Para el reconocimiento constitucional de Cataluña, el seu esplèndid discurs davant el Cercle d'Economia (9/4/2014), endossat, entre d'altres, per Unió Democràtica, que no per perdre és òrfena en això d'encert.\nConsisteix en el que ell anomena blindatge de les competències (enumerades més amunt) mitjançant una “mutació constitucional” per via de pacte polític entre partits i institucions, en la senda de la relectura de la Carta Magna propugnada per Enric Argullol (Desenvolupar l'autogovern, Empúries, 2000). O bé, cosa que resultaria més sòlida i creïble, mitjançant l'aprovació d'una disposició addicional a la Constitució: de nova redacció o mitjançant l'ampliació a Catalunya de l'actual addicional primera (Euskadi i Navarra).\nLes virtuts d'aquesta fórmula són grans. És flexible quant al seu contingut (de mínims, màxims o intermedis). És ràpida perquè es vehicula a través de la reforma constitucional exprés (la de l'article 167), la mateixa utilitzada per a la reforma de l'article 135 (estabilitat pressupostària).\nPer aquesta via, o per la d'un pacte polític redirigible a una revisió estatutària es pot canalitzar el problema. I reduir la tensió, requisit imprescindible per a una posterior reforma constitucional federal a fons, que resultaria políticament inviable sense el concurs actiu dels catalans.\nI aquí ja operaria un marc general més favorable per a tots, el disseny de Granada, tan injustament oblidat en el seu detall (fins i tot per alguns dels seus autors del PSOE): reconèixer i constitucionalitzar els fets diferencials, convertir el Senat en cambra territorial (a l'estil alemany), reformar i simplificar les competències centrals i autonòmiques, federalitzar la Justícia i incorporar l'esquema del finançament autonòmic a la Carta Magna.\nTot això exigeix cessions mútues, sí. Però per què les ruptures serien més bona opció que les renúncies?


Pujol alerta que els catalans poden acabar 'minoritzats' si no s'afronta el repte de la nova immigració La República\nPujol alerta que els catalans poden acabar ‘minoritzats’ si no s’afronta el repte de la nova immigració\nL’expresident de la Generalitat, Jordi Pujol, ha alertat aquest dimarts que els catalans poden quedar ‘minoritzats’ si no hi ha una ‘reacció clara’ davant del repte de la nova immigració. ‘Amb la nova immigració ens podem trobar un dia molt minoritzats, i sobretot si no hi ha una reacció clara dels catalans que defensin la seva identitat, més que no ho fan moltes vegades, encara és més perillós’, ha assegurat. Pujol creu que aquest és el ‘problema greu’ que té actualment Catalunya, ja que, si bé no portaria al ‘final de Catalunya’, sí ‘un país en el sentit més ple de la paraula’. El president ha dit que ‘aquesta és la batalla’ i ha assegurat que, amb la independència, ‘no hi comptis’.\nEn una conferència, Pujol ha recordat que ‘cap país d’Europa té tanta immigració com Catalunya’, i això ‘pot portar a una certa dislocació com a país’. L’expresident ha remarcat que parla de ‘la immigració que ara ve’, ja que la dels anys 50 als 70 considera que ‘està incorporada’ i que hi ha una ‘bona convivència, cohesió social i hi ha un cert sentit de pertinença’.\nTot i aquest advertiment, Pujol, però, ha mostrat un cert optimisme davant de la situació actual, tot dient que el país ‘té molts recursos’. Tot i això, ha reconegut que els catalans s’han ‘adormit una mica últimament’. L’expresident ha celebrat que el president de la Generalitat, José Montilla, ‘parli de valors’, sobretot en moments de crisi. En aquest sentit, ha fet una crida a aprofitar aquesta crisi per ‘fer una reflexió’, tot esperant que ‘no sigui tant forta que ens desmunti’.\n‘No tenir por de ser patriotes’\nPujol ha fet aquestes reflexions durant la conferència ‘El valor de l’estima pel país i per la seva gent’, que ha pronunciat aquest dimarts al Palau Robert de Barcelona. L’expresident ha fet una crida a ‘no tenir por de ser patriotes’, perquè ‘n’és tothom’. ‘Desemmascarin a qui digui que no ho és’, ha afegit. Pujol, però, ha remarcat que cal tenir ‘estima pel país i la seva gent’, però des dels ‘valors’, ja que el patriotisme, com ‘totes les grans passions’, té el risc de ‘descarrilar’.\nL’expresident ha defensat el nacionalisme, tot i reconèixer que té ‘una certa mala premsa’, ja que ‘totes les coses tenen la part bona i la part dolenta’. Pujol ha remarcat que ‘ni el nacionalisme té res a veure amb els feixismes’, de la mateixa manera que tampoc la socialdemocràcia amb l’stalinisme. A més, ha advertit davant del ‘nacionalisme banal d’aquell qui com no fa la cosa va fent nacionalisme’ amb aspectes com la simbologia.\nPujol ha reclamat que hi hagi una ‘exigència ètica’ en el patriotisme. De fet, ha assegurat que ‘el catalanisme serà social o no serà’, o ‘serà integrador o no serà’. L’expresident creu que el ‘fil roig’ del catalanisme ‘ha de ser l’ètica’, ha d’estar ‘al servei de la gent’, pensar en el ‘bé comú’ i ‘assumir la preocupació pel futur’.\nA més, l’expresident creu que el catalanisme ‘ha de fer possible la realització personal’, però ha advertit que això no ha de portar cap a ‘l’individualisme’, ja que ‘la moral de la desvinculació’ és ‘un drama des del punt de vista de país’.\nCatalunya ha fet ‘nosa’\nPujol, que ha desgranat com va començar el seu patriotisme des d’un punt de vista personal, ha remarcat que Catalunya històricament ha fet ‘nosa’ a tres potències: ‘l’Estat espanyol, França i Roma’, però que, tot i això, ha ‘sobreviscut fent coses importants’. Així, ha apostat, en situacions difícils com l’actual, per ‘la mobilització i la compactació de les nostres energies’, però evitant fer ‘el burro’. En aquest sentit, ha posat l’exemple d’haver aconseguit que Barcelona sigui seu del Secretariat per la Unió del Mediterrani.\nSuport a Benach\nPujol també ha aprofitat la conferència per donar un suport explícit al president del Parlament, Ernest Benach, davant de les informacions relacionades amb el seu cotxe oficial. ‘Em sembla una tonteria la manera com se l’ha atacat’, ha assegurat.\nL’expresident ha passat de puntetes en alguns moments per l’actualitat política. Pujol ha defensat el paper de lideratge que creu que pot exercir Artur Mas, però ha afegit que en aquests moments ‘està en una situació difícil’ per exercir-lo. Tot i això, ha remarcat que ‘tal com han anat les coses, CiU hauria hagut de caure molt i no cau’. A més, ha assegurat que fa una ‘oposició constructiva’, tot posant com a exemple la Llei d’educació.


2.791 persones sense llar a Barcelona: la punta visible d’un gran iceberg – + arguments?\nData: Abril 16, 2012Autor: Albert Sales\nLa Isabel, una noia de 28 anys que ha passat 4 anys vivint als carrers de Barcelona en diferents etapes de la seva vida, em comentava: “S’ha d’explicar a la gent que no som persones rares. Som com ells. Volem fer una vida normal. Tothom té dret a tenir males temporades i tothom es pot trobar al carrer sense res. És més fàcil del que sembla”. L’afirmació de l’Isabel és avui més certa que mai. La desarticulació neoliberal dels mecanismes de protecció de l’estat del benestar, la precarització dels mercats laborals i el deteriorament de les xarxes de suport socials i familiars, són alguns dels principals factors que han estès els riscos socials a àmplies capes de la ciutadania de les societats occidentals. La imatge estereotipada del rodamón que viu al carrer per la seva mala vida, per les seves addiccions o per no voler treballar, té poc a veure amb la diversitat de perfils i d’itineraris vitals de les persones que avui passen les nits als carrers de les grans ciutats.\nIl·lustració de Miguel Brieva (en CC)\nPer arribar a trobar-se en situació de sense llar cal que les persones acumulin diferents desavantatges i tipus d’exclusió social. Quedar-se al carrer és el resultat de sumar al fet de no poder fer front al cost del propi habitatge, l’exclusió continuada del mercat laboral, el deteriorament de les xarxes socials de suport, el trencament de les solidaritats familiars i, en alguns casos, el patiment de malalties, trastorns mentals o addiccions. L’increment de persones al carrer és un dels símptomes més visibles i greus de l’empobriment que està patint la majoria de la societat a causa de la crisi i de les mesures d’austeritat adoptades pels diferents nivells de govern d’aquest país.\nAl recompte realitzat el passat mes de novembre es van observar 838 persones pernoctant als carrers de Barcelona i 1.258 allotjades als recursos de la Xarxa d’Atenció a Persones Sense Llar. Sumant-hi les 695 que viuen en assentaments situats en solars o edificis abandonats, el nombre de persones sense llar ha passat de les 2.113 comptabilitzades al 2008 a les 2.791 del 2011, registrant un increment del 32%.\nDavant de l’augment de les persones sense llar a la ciutat cal intensificar i dotar de més recursos les polítiques d’urgència per fer front al drama quotidià de les persones que es troben al carrer, per imperatiu moral i per una qüestió d’eficiència de les polítiques públiques. És molt més barata i efectiva l’atenció a una persona que no ha arribat a trobar-se mai al carrer que el suport a les persones que han viscut temporades sense sostre. Calen doncs més places residencials, més pisos d’inclusió i mecanismes de reallotjament ràpid per a les famílies o persones que perden l’habitatge i no necessiten suport socio-educatiu.\nPerò els serveis socials públics i les entitats del tercer sector especialitzades en fer front a l’exclusió i el sensellarisme són l’última xarxa de seguretat. Un darrer dispositiu que es pot veure clarament desbordat per les fortes tensions socials que s’estan generant al sí de les llars a causa de la crisi i de la retirada de serveis del estat del benestar que estan ordenant les elits econòmiques i polítiques. Un últim recurs incapaç de compensar la capacitat que tenen els mecanismes generadors d’exclusió social per enviar gent al carrer.\nSi de debò existeix voluntat política de frenar l’increment de la pobresa extrema a la ciutat i a la resta de Catalunya la primera mesura que cal adoptar és desbloquejar les 4.500 sol·licituds de Renda Mínima d’Inserció desateses per la Generalitat de Catalunya des del setembre (segons denuncia l’Assemblea de Treballadores i Treballadors d’Acció Social, ASSACS). Tot i que en la creació del PIRMI (Programa Interdepartamental de Renda Mínima d’Inserció) no hi havia voluntat de crear una renda mínima de subsistència, el cert és que la realitat havia consolidat aquest ajut com un element imprescindible per frenar itineraris d’exclusió abans de que les situacions de desarrelament social es convertissin en irreparables.\nLa realitat de l’atenció social imposa l’adopció d’una nova mesura que hauria de ser considerada d’emergència i que podríem titular com “papers per a tothom”. L’informe de la XAPSLL assenyalava que, mentre al 2008 el 52% de les persones ateses en els seus recursos residencials eren d’origen estranger no comunitari, el 2011 la proporció de persones no comunitàries havia baixat fins al 38%. Aquest canvi no respon a una disminució de persones estrangeres en situació d’exclusió residencial, ans al contrari, en els recursos de baixa exigència, al carrer i als assentaments, trobem cada cop més persones no comunitàries en una situació administrativa irregular. És la falta de documentació la estableix una trava insalvable per iniciar processos d’inclusió social i fa que la seva situació quedi estancada en un llimb jurídic en el que els agents d’exclusió són les pròpies institucions incapaces d’acompanyar itineraris de sortida de l’exclusió, el mercat laboral i el propi mercat de l’habitatge. La destrucció de llocs de treball ocupats per persones immigrants amb baixa qualificació professional està empenyent cada cop més persones a situacions d’irregularitat que els retorns voluntaris no arriben a absorvir. L’única manera de lluitar contra les pitjors formes d’exclusió, protagonitzades per aquestes persones i famílies estrangeres, és acabar amb l’absurda política migratòria de les barreres i els papers.\nUna tercer mesura imprescindible per frenar el degoteig de persones que cauen en l’exclusió social extrema seria l’impuls de la dació en pagament en cas d’execució hipotecària. Si bé es cert que no existeix una connexió automàtica directa entre patir un desnonament i viure al carrer, les famílies desnonades veuen com la seva vulnerabilitat social augmenta exponencialment fins i tot tenint xarxes socials de suport o xarxes familiars d’acollida. Degut al deute que moltes d’aquestes llars segueixen mantenint amb les entitats bancàries, la seva capacitat de recuperació és extremadament dèbil. La Plataforma d’Afectats i Afectades per les Hipoteques ha aconseguit posar el debat a l’agenda mediàtica i política però els poders econòmics i els dos partits hegemònics han bloquejat qualsevol mesura encaminada a afrontar el problema de manera seriosa.\nPer últim, acabar amb l’exclusió residencial passa per eradicar la capacitat de control que grans propietaris i entitats bancàries mantenen sobre el mercat de l’habitatge. Les nostres ciutats segueixen estant plenes d’habitatges buits, fruit de promocions especulatives que mai recuperaran el seu valor original i que s’estan mantenint fora del mercat per evitar una caiguda encara més pronunciada dels preus que es tradueixi en pèrdues per a la banca. En aquest sentit, quan els poders públics no prenen la iniciativa, la ciutadania ha de trobar els camins per recuperar la sobirania segrestada pels mercats. Primeres experiències d’ocupació d’aquest tipus de propietats privades i de reconversió de les mateixes en recursos comunitaris per famílies desnonades ja s’han portat a terme de manera puntual.\nÉs obvi que aquestes mesures posen en perill la viabilitat d’entitats bancàries que podrien requerir una intervenció pública però des de l’inici de la crisi s’han aportat infinitat de recursos a fons perdut, finançant un sector privat depredador i generador de crisi o intervenint entitats que posteriorment retornen al control de mans privades. La intervenció pública ha de deixar de convertir-se en un fuga de recursos necessaris per al benestar de les persones, transformant qualsevol intervenció en nacionalització i posant la primera pedra d’una banca pública.\nAplicar la mal anomenada austeritat a les persones i als col·lectius més vulnerables de la societat no respon a cap càlcul econòmic. És la conseqüència de decisions guiades ideològicament. Així mateix, les retallades en serveis públics, i en especial en l’educació i la sanitat contribueixen a perpetuar les desigualtats socials i a deslegitimar un sistema d’estratificació social que s’havia arribat a justificar en base a una fictícia igualtat d’oportunitats en la que cada cop menys gent creu. Hem de continuar teixint llaços entre moviments, entitats socials i plataformes veïnals per generar alternatives sense abandonar la lluita per recuperar el control sobre els recursos públics. Calen Polítiques (en majúscules) d’atenció i rescat a les famílies més durament colpejades per la crisi, i si els poders públics no se’n fan càrrec, hem de crear mecanismes de solidaritat comunitària com les xarxes de suport mutu, sense renunciar a la lluita per recuperar el control sobre els recursos públics.\nRecomanacions per saber més:\nNavarro, Vicenç; Torres López, Juan; Garzón Espinosa, Alberto (2011) Hay alternativas. Sequitur, ATTAC España\nSales i Campos, Albert (2012) Diagnosi 2011. Les persones sense llar a Barcelona el 8 de novembre i l’evolució dels recursos residencials. Xarxa d’Atenció a les Persones Sense Llar de Barcelona\nSarasa, Sebastià i Sales Campos, Albert (2009), Itineraris i factors d’exclusió social. Ajuntament de Barcelona, Síndica de Greuges i Fundació La Caixa. ISBN: 978-84-9850-158-2. Barcelona.\nPIRMIsense llarsense sostre\nAnterior Entrada anterior: Publicació: Diagnosi 2011. La situació de les persones sense llar a Barcelona el 8 de novembre i l’evolució dels serveis residencials\nSegüent Entrada següent: La cara de Repsol que no sale en los medios\n7 respostes a “2.791 persones sense llar a Barcelona: la punta visible d’un gran iceberg”\nEva (@zideva) ha dit:\nAbril 16, 2012 a les 8:23 pm\nHe fet una ullada al PDF del diagnosi del 2011 i m’ha cridat l’atenció que en les tipologies de persones sense llar no s’hi inclou les que viuen en cases ocupades.\nSon dades que s’escapen? Difícilment quantificables? Difícil destriar les que malgrat tenir xarxa familiar decideixen per una qüestió ideològica ocupar una casa de les que n’ocupen per que no tenen altra sortida?\nTreballo amb dones en risc d’exclusió social (algunes simplement excloses) i n’hi ha que per no viure al carrer viuen en cases ocupades després d’haver viscut al carrer (o en un cotxe) i en barraques.\nGràcies per compartir tota aquesta informació, m’ho llegiré amb més calma… després d’escoltar-te a la SER 🙂\nAbril 16, 2012 a les 10:27 pm\n“L’increment de persones al carrer és un dels símptomes més visibles i greus de l’empobriment que està patint la majoria de la societat a causa de la crisi i de les mesures d’austeritat adoptades pels diferents nivells de govern d’aquest país.”\nLa tendència a l’alça de les persones pernoctant a carrer és una tendència que és anterior a les mesures d’austeritat adoptades pels diferents nivells de govern actual, en tot cas les mesures aplicades actualment poden influir en el nombre de persones sense sostre que hi haurà d’aquí a uns anys.\n“Davant de l’augment de les persones sense llar a la ciutat calen polítiques d’urgència per fer front al drama quotidià de les persones que es troben al carrer, per imperatiu moral i per una qüestió d’eficiència de les polítiques públiques.”\nSi és per imperatiu moral, les polítiques d’urgència per fer front al drama de les persones que es troben al carrer s’han de dur a terme independentment que augmenti o minvi el nombre de persones al carrer i s’han de fer ara i s’havien d’haver fet abans.\nDe la resta de temes prefereixo no parlar-ne perquè alguns no els domino prou i d’altres crec que haurien de ser objecte d’un debat que entenc que no es pot fer per aquí. Això si, trobo a faltar ni que sigui una mica, i en alguns casos, la possibilitat que l’individu pugui ser en part responsable de la seva situació.\nPel que fa al comentari de l’Eva sobre el concepte de sense llar, jo crec que és un concepte poc operatiu, sense anar més lluny l’exemple de les cases ocupades és un exemple del desconeixement que se’n té i de les dificultats per saber quantes n’hi ha. De fet si agafem la definició de l’IEC de llar: Casa que hom habita amb els seus, encara complica més la cosa. El tema dels conceptes utilitzats és cíclic: d’indigents, a sense sostre, de sense sostre a persones en situació de sense sostre, ara sense llar, tot i que el concepte persones vulnerables (com si n’hi hagués que no ho són) està agafant força per no parlar com també esmenta l’Eva de persones en risc d’exclusió social, que si estan en risc estan com estan no vull pensar com deuen estar les excloses. Per cert que el concepte exclusió social també seria objecte d’un debat interessant.\nAbril 17, 2012 a les 9:20 am\nDe fet, a l’informe no s’inclouen moltes de les formes d’exclusió residencial. Només es recullen aquelles que s’aborden des dels serveis socials i les entitats de la XAPSLL. Un dels quadres recull la classificació ETHOS de tipologies d’exclusió residencial amb la intenció d’evidenciar aquells fenòmens que no comptabilitzem. Hi ha diverses categories on el resultat és “no disponible” (per exemple: persones en procés d’execució penitenciaria, residents en institucions no especialitzades en persones sense sostre…).\nQueda molt camí per recórrer en la recerca en aquesta matèria i les fonts per quantificar cada categoria són molt diverses.\nM’interessa molt el que comentes de les cases ocupades. Ja en parlarem.\nAbril 17, 2012 a les 9:37 am\nEl que pensen els i les professionals és que el nombre de persones sense sostre a Barcelona va disparar-se a finals dels noranta per l’arribada de persones en situació administrativa irregular però va tornar a baixar de manera molt pronunciada fins a l’inici de la crisi. No obstant, no hi ha xifres consistents fins que es va fer el primer recompte exhaustiu el 2008. Paral·lelament es va posar en marxa l’equip de detecció del SIS de l’Ajuntament. Així que les series de dades són totes posteriors a l’esclat de la crisi.\nLes polítiques d’austeritat estan enviant ja persones al carrer. En especial la congelació del PIRMI i de les pensions no contributives. No crec que hàgim d’esperar gaire temps per veure conseqüències desastroses.\nLa operacionalització del concepte “sense llar”, així com la d’ “exclusió social”, han estat objecte de molt debat ideològic i acadèmic. A l’informe publicat la setmana passada s’explica perfectament què s’entén per persona sense llar i es detallen les mancances en investigació sobre el fenomen i els buits en l’aplicació de les categories ETHOS. Un post divulgatiu no és el lloc per desenvolupar-les. Per saber el que entenem per exclusió pots trobar aquest article en qualsevol biblioteca universitària (per desgràcia no està en línia):\n– Sarasa, Sebastià i Sales Campos, Albert (2009), “Una propuesta de análisis de la exclusión social a lo largo del ciclo vital” a Navarro, Vicenç (2009), La situación social en España III, Fundación Largo Caballero i Ed. Biblioteca Nueva. Madrid.\nTambé queda bastant ben explicat a:\n– Sarasa, Sebastià i Sales Campos, Albert (2009), Itineraris i factors d’exclusió social. Ajuntament de Barcelona, Síndica de Greuges i Fundació La Caixa. ISBN: 978-84-9850-158-2. Barcelona. (Disponible en línia a http://www.bcn.es/sindicadegreuges/pdf/ESTUDI_Itineraris_i_factors_d_exclusio_social.pdf)\nÒbviament, es pot debatre molt sobre el terme exclusió.\nPer últim, sobre el tema de la necessitat de polítiques de lluita contra el sensellarisme abans d’aquest increment, crec que ningú que llegeixi el text pot pensar que jo opini que això s’hagi d’engegar ara perquè el fenomen ha augmentat.\nAbril 17, 2012 a les 10:18 am\nL’Equip de Detecció del SIS es remonta a principis dels anys 90, si bé és cert que determinada sistematització de la informació és de principis de l’any 2000, en qualsevol cas en relació a les xifres caldria tenir en compte que si bé és cert que realment la gent al carrer ha augmentat també ha augmentat la capacitat de detecció, fet que crec que és important.\nI quan afirmes que les polítiques d’austeritat estan enviant ja a persones al carrer jo trobo a faltar dades en aquest sentit. Si l’augment de persones contactades pernoctant al carrer entre el recompte del 2011 i el 2008 és de 204 persones i tenint en compte que amb informació complementària s’observa que és una tendència al llarg d’aquests tres anys hem de creure que aquest augment no s’ha produit de manera directament relacionada amb les mesures d’austeritat (realitzades el darrer any irelacionades amb la PIRMI o les PNC) sinó més aviat amb la crisi.\nUna altra cosa és que possiblement si que es pot relacionar determinades mesures (PIRMI) amb l’augment de situacions d’infrahabitatge i de sense llarisme.\nI pel que fa a l’aplicació de polítiques socials tal i com està redactat tu demanes polítiques d’urgència davant l’augment de persones sense sostre, en tot cas possiblement hauria estat millor un altre redacció on davant l’augment de persones sense sostre es demanés un augment de les polítiques d’urgència, què òbviament entenc qé és el que volies dir.\nQueden alguns temes pendents però òbviament no és el lloc per fer un debat que pot ser molt interessant.\nQuan ens tornem a veure ja fixarem una data i un lloc.\nAbril 17, 2012 a les 10:54 am\nDe debò que tinc moltes ganes de parlar amb calma amb vosaltres sobre el tema de les dades. Em sembla curiós (per dir-ho d’alguna manera) la manca de referències al treball de l’equip de detecció a l’informe del 2008. En la meva modesta opinió, moltes de les limitacions en el treball en xarxa entre administració i tercer sector venen de les dificultats en la circulació de la informació. Si els càrrecs polítics no comencen a vèncer les reticències sempre estarem fent la feina a mitges.\nSi aconsegueixo un mínim finançament podré aportar dades sobre la connexió entre polítiques d’austeritat. Ara em baso en les percepcions dels professionals de les entitats. En especial, de les que estan pagant habitacions de relloguer a persones beneficiàries del PIRMI.\nTens raó en que les conseqüències més intenses de les polítiques d’austeritat les veurem al carrer d’aquí un temps.\nPer últim, tens tota la raó amb el comentari sobre el redactat. De fet, quan tingui un moment ho canvio.\nMerci. I a veure si podem xerrar un dia d’aquests.


NATACIÓ EI5: Classes del Parc i Del Bosc!\nLa sessió de natació que les nenes i els nens de les classes Del Bosc, Del Parc i Virolets realitzen un cop a la setmana a l'escola representa una gran oportunitat d'aprenentatge, desenvolupament i creixement pels infants. Tot la dinàmica que implica la classe de natació s'inicia ja al vestidor on es fa un treball d'hàbits d'ordre, d'higiene i d'organització. Enguany, aquests hàbits requereixen d'una especial atenció, ja que han d'estar integrats dins del protocol que els mestres de natació han elaborat dins del Pla d'actuació COVID'19.\nA la piscina, amb propostes sobretot lúdiques i dinàmiques es van treballant les habilitats motrius i les emocions dels infants, que en aquest entorn no tan proper com l'aula s'intensifiquen força.\nLa prioritat és la seguretat, mentre que el principal objectiu és gaudir en el nou medi, cosa que representarà l'estímul més important per a que els nens i les nenes d'EI5 fan aprenentatges propis de la natació: desplaçament, flotabilitat, estil...\nLa setmana vinent, afegirem les imatges de la sessió que realitzin la classe Virolets!


pel·lícula de 2013 dirigida per David Trueba\nAntonio (Javier Cámara), fan incondicional del quartet de Liverpool, i professor d'anglès en un humil col·legi d'Albacete (utilitza les cançons dels Beatles per ensenyar anglès als seus alumnes) decideix emprendre el viatge per conèixer al cantant i fer-li una inusual petició. En la ruta, es creua amb la Belén (Natalia de Molina), una noia que s'ha escapat de la tèrbola reclusió a la qual està sotmesa per la seva família i per l'entorn social del país, ja que té 20 anys, però càrrega amb un passat del que fuig. Tots dos s'ensopegaran amb en Juanjo (Francesc Colomer), un adolescent de 16 anys, que s'ha escapolit de casa en plena rebel·lia juvenil després d'un enfrontament amb el seu pare (Jorge Sanz), conservador, poc tolerant i poc afí als canvis. La llibertat i els somnis són els eixos centrals del viatge en el qual no només buscaran el cantant, sinó també a ells mateixos. El resultat d'aquella captivadora aventura va ser el tema Strawberry Fields Forever un tema en el qual John Lennon recorda la seva infància.\nObtingut de «https://ca.wikipedia.org/w/index.php?title=Vivir_es_fácil_con_los_ojos_cerrados&oldid=27193391»\nDarrera modificació: 13 maig 2021 a les 18:52\nLa pàgina va ser modificada per darrera vegada el 13 maig 2021 a les 18:52.


La 'baby Santboiana' perd la por i derrota el Getxo (24-19b)\nEl conjunt català capgira el marcador a la segona meitat per sumar una nova victòria a casa, amb les marques d'Apikotoa, Serex i Fede González\n4 min. Sant Boi 16/02/2014 16:08\nJust després que l'àrbitre indiqués el final del partit, els jugadors de la Santboiana s'han unit en una rotllana i han començat a celebrar el triomf amb un crit de guerra particular, per acabar saltant i donant les gràcies als aficionats que aquest diumenge s'han adreçat al Baldiri Aleu i han empès l'equip cap a una nova victòria a la Divisió d'Honor, aquest cop contra el Getxo (24-19b). Un resultat molt important per a un equip que mica en mica s'està fent fort al seu estadi i que es va compactant després de la renovació profunda del vestidor que s'ha fet aquesta temporada.\nLa 'baby Santboiana' ha après a patir i ja no té por de perdre. Encara que el marcador sigui advers els jugadors creuen en ells mateixos i lluiten per remuntar. A l'anterior partit a casa, contra l'Hernani, aquesta 'fe' els va catapultar cap a la victòria. I aquest cop, també contra un conjunt basc, també han sigut capaços d'aconseguir els quatre punts quan les coses semblaven més difícils.\nEls homes de Lewis Williams són cada cop més madurs i ja comencen a dominar els partits. Les incorporacions de Matenga Baker i Fangatapu Apikotoa –arribats aquest hivern– semblen donar resultat i contribueixen a reforçar el joc de conjunt. Aquest diumenge, contra el Getxo, la Santboiana ha mogut la pilota amb criteri, tot i que ha pecat en excés de voler trencar la defensa visitant per l'eix. Tanmateix, en les 'melés' i 'touches', el conjunt ha estat sòlid, arribant a recuperar algunes pilotes que han servit per decantar la balança a favor dels locals.\nEl partit s'ha posat de cara per a la Santobiana al minut 8, amb un atac ràpid per la banda esquerra que ha completat Apikotoa a bandera. Ell mateix s'ha encarregat de transformar el xut a pals i situar el 7-0 al marcador. L'equip ha mantingut el domini i ha jugat prop de la zona de vint-i-dos visitant, tot i que sense fer cap més anotació. En canvi, sí que ha pogut fer dos assajos consecutius el Getxo. Primer amb un esprint que ha trencat la línia defensiva (27') i després, amb superioritat numèrica, aprofitant un 'pick&go' a l'esquerra, per situar el 7-14 amb què s'ha arribat al descans.\nA la represa la Santboiana ha pogut igualar el marcador gràcies a un 'maul' precedit d'una 'touche' que ha transformat Jake Serex (42'). El marcador era d'empat a catorze i la dinàmica de joc venia a ser la mateixa, tot i que el Getxo ha sortit amb més intensitat. Els de Sant Boi han pogut contenir l'ímpetu visitant a canvi de cansar-se més del previst. Han estat els minuts més difícils dels locals, que han perdut algunes pilotes ja que el joc ha deixat de ser col·lectiu per ser més individual i les ajudes posteriors als placatges han arribat tard.\nUna lesió visitant i de l'àrbitre principal –que ha necessitat assistència tot i que ha pogut seguir– han trencat el ritme de tots dos equips i a falta de deu minuts s'ha reprès l'enfrontament, encara amb empat. Apikotoa ha errat un xut a pals però, per sort de la Santboiana, un dels visitants ha sortit abans d'hora de la línia de marca i el tongalès ha tingut una segona oportunitat que no ha desaprofitat (17-14).\nEls darrers minuts han estat agònics per als dos conjunts, exhausts després d'un partit intens, i que la Santboiana ha pogut jugar amb superioritat numèrica. Els de Lewis Williams han sabut jugar bé les seves cartes, enfortir la defensa per acabar recuperant la pilota al mig del camp i llançar un atac que ha completat Fede González sota pals. A falta d'un minut el partit estava sentenciat (24-14).\nLa Santboiana estava a una marca de la bonificació ofensiva i ha arriscat per aconseguir aquest punt, però el tir els ha sortit per la culata, ja que el Getxo ha pogut recuperar l'oval en posició compromesa i arribar a la línia de marca al límit del temps reglamentari (24-19), aconseguint a més la bonificació defensiva per perdre de menys de set punts. Una petita taca en un partit molt complet dels de Sant Boi.\nResultats 15a jornada:\nBizkaia Gernika 17b-20 Hernani\nVRAC Quesos Entrepinares 35b-24 Blusens Univ. Vigo\nAtlètic de Madrid 29b-13 Hermi El Salvador\nAMPO Ordizia 19-40b Complutense Cisneros\nUE Santboiana 24-19b Getxo Artea\nBathco Rugby 50b-28b Ciencias Fundación Cajasol\n1.VRAC Quesos Entrepinares, 61 punts\n2.Bathco Rugby, 56 (-1 partit)\n3.Atlètic de Madrid, 47\n4.Complutense Cisneros, 46\n5.Hermi El Salvador, 44 (-1)\n6.AMPO Ordizia, 38 (-1)\n7.Getxo Artea, 37\n8.Bizkaia Gernika, 33\n9.Blusens Univ. Vigo, 26\n10.Hernani, 25 (-1)\n11.UE Santboiana, 25\n12.Ciencias Fundación Cajasol, 16


Colau resta importància a la instal·lació artística al Fossar de les Moreres - Empordà\nColau resta importància a la instal·lació artística al Fossar de les Moreres\nLa portaveu de Ciutadans a l'Ajuntament critica el malbaratament que suposa retirar les exposicions\nEFE/ACN/DDG 13.02.2017 | 06:30\nImatge de l´instal·lació artística, abans de ser retirada. acn\nL'alcaldessa de Barcelona, Ada Colau, va voler treure ahir importància a la polèmica generada per la instal·lació artística d'uns carros de supermercat al Fossar de les Moreres, lloc simbòlic de l'independentisme català, que el consistori va decidir retirar dissabte. «S'ha generat una polèmica a les xarxes i finalment s'ha decidit retirar» va explicar l'alcaldessa en declaracions a Catalunya Ràdio. L'exposició, obra d'un grup d'estudiants de Belles Arts de la Universitat de Barcelona, consistia en una quinzena de carros de supermercat amb trossos de totxos al seu interior que pretenien retre homenatge a les persones sense llar. L'obra formava part del Festival Llum Barcelona, la comissària del qual, Maria Güell, va explicar que l'exposició no pretenia ofendre a ningú, i va assegurar que «encara que no s'entengui, si es veu que fereix alguna sensibilitat, es retira».\nD'altra banda, el president del Grup Popular a l'Ajuntament de Barcelona, Alberto Fernández, va afirmar que no li agraden ni les exposicions de l'alcaldessa, «ni els vets independentistes a aquells que no pensen com ells als espais públics». Fernández va explicar que «Barcelona és de tots i no d'un independentisme excloent que, a més de pretendre imposar el pensament únic, ara pretén també eradicar dels carrers a tots aquells que no pensen com ells». Així mateix, la presidenta del grup municipal de Ciutadans a l'Ajuntament de Barcelona, Carina Mejías,va qualificar de «grotesca i ridícula» la picabaralla entre l'equip de govern i ERC arran de l'exposició. «L'enfrontament seria divertit si no fos perquè es paga amb diners públics, com la mostra que incloïa l'estàtua eqüestre de Franco en el Born, que va costar 180.000 euros», va recordar. «Algú haurà de respondre davant aquest malbaratament», va subratllar la regidora. Mejías creu que la reacció de l'independentisme davant la mostra «és exagerada». «No hi ha motius suficients perquè els independentistes parlin de profanació, haurien de ser una mica més tolerants» va afirmar la regidora.


Holiday home Halvejen hytte Spjald Denm Spjald Dinamarca - Ofertes d'hotels amb els MILLORS DESCOMPTES EN LÍNIA\nVeure tots els 6 allotjaments a Spjald.\nSpjald, Spjald, Dinamarca - Veure al mapa\nMés informació sobre Holiday home Halvejen hytte Spjald Denm\nTant si es tracta d'un viatge de plaer com si és de negocis, Holiday home Halvejen hytte Spjald Denm és una elecció d'allotjament magnífica quan visiten Spjald. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Halvejen hytte Spjald Denm, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, Zones públiques amb Wi-Fi, aparcament de cotxes, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Holiday home Halvejen hytte Spjald Denm és una selecció idònia per a la vostra estada a Spjald.\nAllotjaments a Spjald


Simulacre d'incendi forestal realitzat per la Unitat Militar d'Emergències als voltants de la Font Roja\n• Aquest simulacre s'emmarca dins de l'exercici de l'UME i en el qual s'ha desplegat en la zona un contingent de 350 militars i 90 vehicles.\nTags: Alcoi, Incendis Forestals, Prevenció Incendis\nUn exercici que s’ha desenvolupat als voltants de la Font Roja i ha tingut com a objectiu afavorir la integració amb els organismes competents en emergències i millorar la capacitat de reacció de la UME davant un incendi forestal a la Comunitat Valenciana.\nEl delegat del Govern en la Comunitat Valenciana Juan Carlos Fulgencio acompanyat per l’alcalde d’Alcoi Toni Francés ha assistit al simulacre d’incendi forestal que ha realitzat l’III Batalló d’Intervenció de la Unitat Militar d’Emergències (UME), com a part de l’exercici de lluita contra incendis forestals a la comarca de la Foia d’Alcoi.\nEn total 60 participants, 14 vehicles i helicòpter d’extinció d’incendis forestals. Comptant amb la participació de l’Agència Valenciana de Seguretat i Resposta a les Emergències, Creu Roja Espanyola d’Alacant, personal de PC i de l’Agrupació Contra els Incendis Forestals d’Alcoi (ACIF).\nEl delegat ha destacat la labor que desenvolupa l’UME i “la importància d’aquests simulacres amb els quals es manté l’elevada preparació d’aquest cos militar d’elit”.


L’Ajuntament d’Almassora, exemple de transparència | Socialistes Almassora\nL’Ajuntament d’Almassora, exemple de transparència\nPublicado 02/08/2015 | Por Socialistes Almassora\nEl d’Almassora pot presumir de ser el segon ajuntament més transparent de la província de Castelló i el vuitè de tota la Comunitat Valenciana, segons l’estudi presentat per l’Associació de Transparència Pública en col·laboració amb Gobernatia.\nEn aquest I Estudi de Transparència Pública es recull que, sobre els 143 indicadors estudiats, Almassora compleix amb 81 d’ells. El punt fort de l’Ajuntament és la transparència econòmic financera, apartat que avalua aspectes com la informació comptable i pressupostària, la transparència dels ingressos i els deutes municipals i la informació d’econòmica i pressupostària. En la suma de tots aquests indicadors, la qualificació que obté el consistori de la localitat és propera al 100%.\nL’Ajuntament d’Almassora també obté bona nota quant a la informació publicada sobre els seus plans d’ordenació urbana i convenis urbanístics, informació sobre concurrents, obres i resolucions i en les relacions i operacions amb proveïdors i contractistes. En aquests tres apartats, el consistori torna a obtenir la màxima qualificació. L’I Estudi de Transparència Pública també reflecteix altres aspectes en els quals l’Ajuntament com l’atenció i informació al ciutadà o el grau de compromís amb la ciutadania que necessiten millorar.\nCal recordar que, a partir de setembre, entrarà en funcionament a Almassora el portal de la Transparència, segons va informar recentment la responsable municipal del departament, Merche Galí. Aquesta eina recollirà els indicadors que imposa la Llei que entrarà en vigor al novembre, així com altres ítems d’aplicació voluntària als quals el consistori s’acollirà per fer més visible la seva gestió pública. En total, 84 punts que assumiran totes les àrees del consistori, com per exemple informació sobre la corporació municipal, relacions amb els ciutadans i la societat, transparència economico-financera, transparència en les contractacions i els costos dels serveis, dades biogràfiques de la corporació i els seus correus electrònics, l’agenda institucional de l’alcaldessa i la relació de llocs de treball, així com les seves retribucions.


Borràs Gilabert, Antoni – Biblioteca El Molí\nAntoni Borràs Gilabert, molinenc i soci de la Federació Obrera. En esclatar la Guerra Civil era treballador d’una fàbrica de la vila. Llavors només era, com ell explica al llibre, un jove interessat per “la bicicleta , la ‘novia’ i els balls de Festa Major”. Pocs dies després va fer-se voluntari de la formació Centúria. Va estar destinat a Mallorca, Osca i Madrid. Colpejat per les dificultats derivades de la Guerra Civil i el franquisme i home d’una excel·lent memòria, va escriure els seus records amb la il·lusió de que algun dia es publiquessin. La tasca de diferents persones va fer realitat el seu desig.\nRecull de fets viscuts a Mallorca – Osca – Madrid / Antoni Borràs Gilabert\nAssociació Obrera de Molins de Rei, 2013\nUn relat estretament relacionat amb la nostra vila i la seva gent, però, alhora, també amb la història d’una cruel guerra. És un testimoni important i amb molt valor afegit que dóna a conèixer la visió personal de qui va viure en primera persona uns fets històrics. Volem destacar la importància de preservar aquesta memòria històrica, i retre homenatge a totes i cadascuna de les persones i testimonis ha estat el nostre objectiu perquè formen part del nostre patrimoni i del que som i serem en un futur.\nEnllaç al catàleg Aladí: http://aladi.diba.cat/record=b1730910~S171*cat


La monarquia en un país republicà - Diari de Girona\nLa monarquia en un país republicà\nagustí casanova i masferrer 19.08.2015 | 00:00\nLa monarquia com a forma d'estat es defineix amb tres conceptes: unipersonal, vitalícia i hereditària; històricament ha primat el príncep, el nen, no la nena princesa, a l'hora de proclamar a un dels dos indiscutible cap d'estat; així l'infant ha esdevingut rei sense cap altre mèrit moral o polític que el d'haver nascut nen i en una casa reial. Reben els monarques segons el país altres noms com emperador, sobirà, rei, tsar, kàiser, faraó, etc. La monarquia com bé ha demostrat la sociologia té una correlació teològica amb el monoteisme, si en el cel només hi ha un únic rei que dirigeix la cort d'àngels, de serafins i querubins, la terra ha d'imitar l'estructuració divina, puix que Déu és el ser suprem en saviesa i ell sap com s'han de fer bé totes les coses. Quan el cel s'ha organitzat de forma politeista el republicanisme s'ha ensenyorit de la vida política i social.\nHi ha una població i classe política envellida, alguns joves inclosos, que es declaren monàrquics, però alguna veu escadussera del PP, com la presidenta de la comunitat de Madrid, Cristina Cifuentes, s'ha manifestat republicana i en l'essència fundacional d'un partit com el PSOE hi ha latent el republicanisme, que el poden desvetllar segons interès o conveniència oportunista i intentaran convèncer que ideològicament sempre ho han estat i si han sigut amics de la monarquia s'ha de justificar i entendre per necessitat històrica, però són molt més amics de la veritat republicana, que proclama que qualsevol ciutadà potencialment pot ser escollit com a cap d'estat o primer ministre.\nAl marge dels partits tradicionals, moltes persones nascudes després del referèndum constitucional no en volen saber res del rei, fins els repugna la seva presència física, la seva altivesa per damunt del bé i del mal i el seu rol d'àrbitre moderador de la política espanyola; els molesta la monarquia que es va instituir per designi franquista i avalada militarment que es colà, com una anguila, en el garbuix de les lleis aprovades en l'any 1978. L'aprovació de la monarquia com a forma d'Estat s'ocultava i s'emfatitzava la urgència i necessitat d'organitzar-nos democràticament. O democràcia o dictadura es va enunciar als electors. Alguns s'atreviren a dir que s'havia de desmembrar en un referèndum a part la qüestió monàrquica, no els van fer cas i la resposta és que retrunyia encara el soroll de sabres en els quarters de l'exèrcit.\nPerquè la monarquia com a forma d'estat és incompatible amb la democràcia com a forma de govern. Com harmonitzar la forma d'estat amb la forma de govern? Doncs fent una pirueta política, una trampa que flexibilitza l'una amb l'altra i d'aquí va sortir: «la monarquia parlamentaria», no monarquia democràtica perquè aquesta «monarquia democràtica» és un oxímoron, contradicció «in terminis», puix que el rei hereta del pare la corona, no és triat pel poble sinó que ho ha decidit la dinastia, mentre que ser president de govern o cap d'estat republicà se n'és per voluntat popular manifestada lliurement a les urnes.\nUn meu oncle, catedràtic de Filosofia i autor de manuals d'aquesta matèria, era ideològicament i sentidament monàrquic i franquista (va passar-se als nacionals perquè l'haurien ajusticiat) no obstant era partidari de l'avi de l'actual rei, de don Joan de Borbó, i era franquista perquè sempre pensà que el dictador acabaria restituint la monarquia. Quan el dictador va nomenar successor seu el rei Joan Carles I va veure confirmada satisfactòriament la seva teoria. Era tan acèrrim, tan exaltat, que un dia a casa un familiar en un àpat va explicar aquest acudit: «El pare de Joan Carles va dir-li al seu fill: "ja ets adult i ha arribat el moment que sàpigues que els reis de veritat son els papes"». Va dubtar, només, un segon, i un somriure tímid es dibuixà en els llavis, que la raó monàrquica a l'acte l'eclipsà i va etzibar una bronca descomunal a la meva germana, inclús ens amenaçà que estava disposat a renyir amb tota la família si aquesta és mofava del rei, perquè segons ell va ser l'humor popular el que va ensorrar la monarquia d'Alfons XIII. El meu oncle tenia penjada a la paret de la seva habitació dues fotografies donant la mà a Joan Carles i no en tenia de cap familiar, ni de la seva mare.\nHi ha una acceptació social, una monarquia sociològica sentimental, més que ideològica, apuntalada en imatges extretes de la revista Hola i del paper setinat, superficial, però fa anys que perd adeptes perquè circula un discurs crític que es resumeix en la pregunta: qui paga tota aquesta pompa, qui manté la gran família que viu dins d'un conte de color rosa? L'eliminació de símbols monàrquics en ajuntaments i en els carrers ha començat sense una oposició forta. Ara alguns polítics no volen sopar amb el nou rei i eviten fotografies al seu costat; alguns, antics aduladors del monarca, com el president Miguel Ángel Revilla, destacat polític en l'antic règim, ara han descobert de sobte que dins seu portaven un republicà de soca-rel.\nFelip VI ha heretat una corona enverinada pels excessos en tots els sentits del seu pare, fins i tot es qüestiona quin rol va jugar en la tensa nit del 23-F. La seva excursió de safari d'elefants inclosa i una vida per a molts dissoluta es projecten com una ombra amoïnosa en el regnat del nou monarca.\nSi el PSOE no ha negat mai el seu republicanisme, alguns del PP tampoc, Podem és nítidament antimonàrquic, com ERC, IU i IC, igual ho és CiU i el PNB (malgrat que a aquests dos partits aquest tema ara mateix poc els importa), qui queda doncs en les files dels partits polítics defensant aferrissadament la monarquia?


Instal·lació de calderes - RoigSat\nInstal.la la teva caldera amb RoigSat i deixa’t aconsellar pels nostres professionals.\nAbans d’instal.lar una caldera, què haig de tenir en compte?\nLes calderes produeixen l’energia que permet a la calefacció funcionar correctament mitjançant diferents combustibles com ara gas, gasoil o pèl.lets. Per això hi ha diferents models de caldera, tot i que les més habituals són les de gas i les de condensació. Les teves necessitats i les característiques de casa teva faran més recomanable l’una o l’altra. Els experts de RoigSat fan un estudi climatològic per aconsellar-te la més adequada.\nFan servir gas natural o gas liquat de petroli (GLP) i, segons la potència, són de peu o murals.\nPoden funcionar amb gas o amb gasoil i aprofiten la calor del vapor d’aigua present en els productes de la combustió mitjançant la seva pròpia combustió. Tenen un rendiment més alt (permeten estalviar fins a un 30% a la factura) i són l’electrodomèstic ideal per proporcionar energia a radiadors de baixa temperatura, sòl radiant i producció d’aigua calenta sanitària.\nCalderes de biomassa o pèl.lets\nParlem de la instal.lació de calefacció més ecològica que hi ha avui dia. Fa servir combustibles fòssils biodegradables que redueixen les emissions contaminants. És habitual la utilització de pèl.lets, llenya…\nAquestes calderes fan servir el gasoil com a combustible i els models més nous són respectuosos amb el medi ambient.\nT’ajudem a trobar la caldera ideal\nTota la informació sobre calderes\nhttps://www.roigsat.com/wp-content/uploads/2017/11/calderes-de-condensació.jpg 350 750 Christian Gómez https://www.roigsat.com/wp-content/uploads/2021/11/logo-roigsat-web-3.svg Christian Gómez2017-11-06 08:00:062021-09-17 11:07:18Les millors calderes de condensació de RoigSat per a aquest hivern\nCalderes de condensació, són les més eficients?\nhttps://www.roigsat.com/wp-content/uploads/2016/11/caldera-de-condensación.jpg 350 750 Aura Ruano https://www.roigsat.com/wp-content/uploads/2021/11/logo-roigsat-web-3.svg Aura Ruano2016-11-16 09:30:142021-06-04 10:31:08Calderes de condensació, són les més eficients?


Empleats i familiars de Dow realitzen una activitat de neteja del riu Francolí amb Mare Terra – Fundació Mediterrània - Tottarragona.cat :: Diari digital independent d'informació i d'opinió de Tarragona\n210 voluntaris de Dow Chemical Ibèrica van dur a terme, el dissabte 16 de novembre, una activitat de neteja en l’entorn del riu Francolí en col•laboració amb Mare Terra – Fundació Mediterrània. Sota el projecte #PullingOurWeight, una iniciativa global nascuda l’any 2018 i per la qual empleats i familiars de Dow col.laboren amb organitzacions locals per participar en la neteja de platges, rius i altres vies navegables en localitzacions d’arreu del món; es pretén conscienciar sobre la importància del reciclatge i el problema de la contaminació per plàstic en el medi ambient.\nMés de 210 voluntaris van recollir més de 500 quilograms de residus, en el segon any que Dow realitza aquesta activitat comptant també amb Mare Terra – Fundació Mediterrània, amb la qual, a més, va col.laborar en la creació d’una maqueta a escala del riu Francolí que ha rebut a més de 5.000 alumnes des de la seva inauguració, l’any 2018. De fet, la jornada va donar inici amb una visita guiada a la maqueta, contextualitzant així l’acció que van realitzar després sobre el terreny amb l’ajuda de les educadores ambientals i de voluntaris de Mare Terra.\nDurant els dos anys que porta implantada aquesta iniciativa de neteja -denominada #PullingOurWeight-, 19.000 voluntaris n’han format part, junt amb entitats del sector químic i clients de Dow, la qual cosa suposa la major participació de voluntaris de Dow per a una sola causa a la història de la Companyia. Només al 2019, 14.000 voluntaris han dut a terme un total de 62 activitats de neteja arreu del món i han recollit més de 76.000 quilograms de residus a 160 localitats diferents, gràcies a la col•laboració local de 45 organitzacions no lucratives.\nLa Gran Mare, la Deessa-Terra. El Sol dóna llum, calor i vida a la Terra.


Moixiganguers vol fer la seva millor actuació dissabte que ve a Reus - Regió7 :: El Diari de la Catalunya Central\nMoixiganguers vol fer la seva millor actuació dissabte que ve a Reus\nredacciósolsona 16.09.2015 | 00:00\nEls Moixiganguers es preparen per fer la seva millor actuació de la història. Estan tenint un bon any i aquest cap dissabte, a Reus, consideren que poden aconseguir els millors castells. El fet que la resta de grups prevegin construccions també de molta alçada i dificultat fa pensar que els morats trobaran l'ambient propici per aconseguir la fita. A la trobada de la Festa Major de la Misericòrdia de Reus, una plaça emblemàtica del món casteller, els locals, els Xiquets de Reus, esperen portar castells de nou. Els acompanyaran els Castellers de Sabadell, amb castells de nou al sarró, i els Nens del Vendrell, que aquest cap de setmana han descarregat el cinc de vuit i el pilar de set amb folre.\nEn aquesta diada els morats volen estar a l'alçada del cartell i portar-hi la millor actuació de la història, la tripleta de vuit, que aquesta temporada encara no han descarregat. A Vilanova del Camí, durant la Festa Major, van quedar molt a prop de fer-ho, amb dos bons intents de tres de vuit i una excel·lent torre de vuit amb folre. Aquest dissabte a Reus "és l'escenari ideal per poder descarregar aquests castells", segons els Moixiganguers. La diada comença a les 18.30 h a la plaça del Mercadal.


Centenars de funcionaris de presons bloquegen l'entrada de la seu de Serveis Penitenciaris i Quatre Camins | ENTRECANCELAS\nCentenars de funcionaris de presons bloquegen l'entrada de la seu de Serveis Penitenciaris i Quatre Camins\nDesprés de passar la nit tancats al Departament de Justícia i a diversos centres penitenciaris, una trentena de funcionaris de presons s’han tornat a concentrar des de primera hora davant la Direcció General de Serveis Penitenciaris, al carrer Aragó de Barcelona, com a mesura de protesta per les retallades que l’administració els vol aplicar. A poc a poc, però, s’hi van concentrant més persones. Mentrestant, els funcionaris de la presó de Quatre Camins, a la Roca del Vallès, han decidit en assemblea mantenir la protesta davant les portes del centre impedint el canvi de torn dels funcionaris. A Can Brians, en canvi, han decidit dissoldre la protesta davant del centre i anar cap a Barcelona.\nLa tranquil·litat impera davant la seu d’Institucions Penitenciàries, on continuen arribant treballadors de diferents centres per donar suport als seus 15 delegats sindicals que hi han passat la nit. A hores d’ara, els delegats continuen tancats a l’interior de l’edifici després de trencar les negociacions amb l’administració perquè estan en contra de les retallades d’un 25% del sou i dels drets adquirits els últims anys, mentre que el govern diu que es tracta de mesures necessàries perquè no es poden assumir les condicions del conveni actual.\nTot i això, els treballadors tenen l’esperança que el govern els faci una nova proposta i restablir les negociacions en les pròximes hores.\nLa protesta a Barcelona no ha interromput el trànsit en cap moment. Davant de Serveis Penitenciaris, però, quatre furgonetes dels antiavalots controlen la concentració.\nFonts sindicals han explicat, d’altra banda, que el centenar de funcionaris reunits en assemblea han decidit bloquejar l’entrada a Quatre Camins, a la Roca del Vallès, per impedir el canvi de torn. Per contra, a Can Brians, a Sant Esteve Ses Rovires, la mobilització ja s’ha dissolt i els funcionaris tenen la consigna d’anar a Barcelona per donar suport als seus companys.\nEls funcionaris de presons del Centre Penitenciari de Ponent, d’altra banda, han acabat la tancada que han fet durant tota la nit. Han decidit, però, que restringiran la seva activitat a la normativa vigent, encara que això suposi suspendre activitats dels interns.\nEs tracta del segon dia de mobilitzacions després d’una reunió, sense acord, entre representants sindicals i del Departament de Justícia per negociar les condicions laborals d’aquest col·lectiu. Un centenar de manifestants ja van bloquejar aquest dimarts l’accés a l’edifici i això va provocar moments de tensió entre els funcionaris i la policia.\nEls incidents es van produir quan els funcionaris van xiular als treballadors que sortien de la Direcció General de Presons i la tensió va anar augmentant fins que dos motoristes que deixaven l’aparcament de l’edifici van veure com els bloquejaven el pas. En aquest moment, els van escridassar i els Mossos antiavalots van haver de protegir-los. Els funcionaris concentrats, a més, van fer talls de trànsit de manera intermitent.\nMés tard, la protesta es van estendre a tots els centres penitenciaris. Arran de tots aquests fets i com a protesta contra la posició de la Generalitat en les negociacions laborals amb els sindicats, funcionaris de totes les presons van decidir passar la nit a les dependències dels centres penitenciaris de Catalunya.


Vídeo xat Tanga (Ciutat) - sales de xat a Altres ciutats a tanga - Tanga - Tanzània - Kangaroochat\nPàgina d'inici › Per país › Tanzània › Tanga › Altres ciutats a tanga › Vídeo xat tanga (ciutat)\nVídeo xat tanga (ciutat) Altres ciutats a tanga > Tanga > Tanzània\nÉs cert que cada dia són desenes de noves xarxes de xat, i amb el que l'oferta no és de mala qualitat o que no funcionen bé. Amb Kangaroochat que no va a presentar aquest tipus de problemes perquè treballem cada dia per aconseguir la qualitat, per la qual cosa podria xatejar amb gent de Tanga (Ciutat) a la sala de xat Vídeo xat Tanga (Ciutat).\nÉs una satisfacció poder oferir un dels millors i més divertida l'experiència de xat per als que volen conèixer gent nova de Tanga (Ciutat), poseu amb 224876 habitants. A què estas esperant? L'accés a aquest moment a la sala de xat Vídeo xat Tanga (Ciutat) i ens diuen més endavant, si no ha estat una de les interaccions més divertits d'un xat en línia que vostè ha vist mai.\nPer xerrar i tenir un bon temps, mentre s'estan fent amics, que poden donar lloc a una amistat passatgera o duradora. Depenent del seu esforç. Hi ha moltes històries d'amistat que es va iniciar en línia. Intenta Vídeo xat Tanga (Ciutat) i veure el fàcil és fer nous amics.\nLlista d'usuari al costat de Tanga\nben1234- (Situat a 464.67 km)


setembre 2014 - ttp\nAmb més de 30 milions d’usuaris al món, i una forta i creixent adopció per part d’empreses, estudiants i professionals, Prezi ha esdevingut una eina alternativa a PowerPoint, dinàmica i potent, per presentar projectes, serveis i idees tant online com offline. Prezi és un gran llenç en tres dimensions que permet crear entorns navegables mitjançant desplaçaments i zooms de continguts multimèdia. És fàcil d’utilitzar, […]\nOberta la convocatòria per a participar al 6è Circuito de Danza a Escena\nLa Red Española de Teatres, Auditoris, Circuits i Festivals de titularitat pública obre el termini per a la presentació de propostes artístiques a Dansa a Escena 2015, el circuit promogut per l’Institut Nacional de les Arts Escèniques i la Música (INAEM). El termini d’inscripció s’estendrà fins al 13 d’octubre. Cada companyia podrà presentar un màxim […]\nTaller de manipulació de titelles i objectes – Rene Baker\nLa companyia Pea Green Boat organitza en el seu local un taller sobre manipulació de titelles i objectes a càrrec de Rene Baker. Shifting Focus (Canviant l’Enfocament) és un taller pràctic per a actors, titellaires i directors que examina la tasca del manipulador a vista i la seva relació amb els objectes. Els participants aprendran […]\n27 set., 2014\nEl Departament de Cultura, a través del Servei de Desenvolupament Empresarial (SDE) i de l’Àrea de Públics de la Direcció General de Creació i Empreses Culturals, organitza aquesta jornada amb la finalitat de trobar un espai de reflexió sobre el binomi màrqueting i consum cultural, i fer un pas endavant en l’estratègia dels creadors i les empreses del sector. El màrqueting és necessari […]\nNous socis a la TTP: Artristras, Argot Teatre, Txo Titelles i Cia. El Príncep Totilau\nEstem molt contents de poder-vos dir que la TTP continua creixent, ja som 37 companyies professionals catalanes que fem espectacles per a tots els públics unides per aconseguir ser un sector tractat amb dignitat i treballar sota la màxima de que el nostre públic, nens i nenes principalment, es mereixen el millor. El passat dia […]\nDins del programa de Formació per a Formadors, el curs estarà impartit per Caroline Hodak de L’Epine, Elena Zanzu i Jordi Jané i té un preu de 40€ L’Associació de Professionals de Circ de Catalunya (APCC) organitza, de forma pionera a l’estat espanyol i des de 2010, cursos de formació de formadors de circ amb […]\nTaller: lideratge transformador, l`actitud com a punt de partida i com generar-la\nDimecres, 15 d’octubre, de les 16 a les 20 h, al Centre Cultural de Cambrils Aquest taller pràctic proposa clarificar idees que utilitzem de manera intuïtiva i que ens porten a creences errònies i dificultats pràctiques per entendre què és el lideratge i quina relació té amb l`actitud. La sessió pretén oferir una iniciació a […]\n23 set., 2014\nConvocatòria de residència Fundació Jordi Sierra i Fabra\nDirigit a: Companyies d’arts escèniques (circ, teatre, dansa, titelles, etc). Objectiu: Donar suport a la creació de les noves produccions d’espectacles en directe. Característiques: Espectacles de petit format que tinguin un acurat treball estètic. Donant prioritat a projectes la motivació sigui la literatura o l’adaptació literària d’una obra. Oferim: Sala D’assaig. / Ajuda a la […]


"El procés" de Kafka i el de Mas - Diari de Girona\n"El procés" de Kafka i el de Mas\nalfons quintà 27.10.2015 | 12:05\nEl "procés" independentista de Mas no s'hauria de poder assemblar al llibre homònim de Kafka, El Procés. El de Mas hauria de ser clar, entenedor i veraç. El del genial escriptor txec (que el va escriure en alemany) era simbòlic i al·legòric, com sovint és la millor literatura. Kafka volia mostrar l'opressió per part d'una autoritat inaccessible, cínica i retorçada que usa la confusió per estabornir i així poder millor reprimir la llibertat individual. Per això va estar prohibit durant decennis en els països comunistes, inclosa la desapareguda Txecoslovàquia.\nAra bé, ben mirat, vés a saber si no resulta més clar "El Procés" de Kafka que "el procés" de Mas. Kafka volia denunciar l'opressió i el de Mas la fomenta. D'entrada, per la forma contradictòria i barroera en què es manifesta. Amb el seu "ara cap aquí" i "ara cap allí". És com una "yenka" ("un paso adelante, un paso atrás, cinturita, así es como va") gens divertida i molt confusionària. Per això sempre acabem allí on ja érem.\nJustament, un savi català anònim va poder comparar el "procés" de Mas amb un hàmster. L'animalet queda esgotat de donar voltes a una espècie de sínia vertical però romanent sempre en el mateix lloc. És el "procés" de Mas a l'estat pur.\nAhir, i des de molts dies enrere, tothom amb un dit de seny estava interessat a saber qui serà el nou president de la Generalitat. Però d'això els mitjans, molts d'ells eines propagandístiques de Mas, no n'estan dient res o gaire res. La majoria només contribueix a crear confusió.\nAhir al matí TV3 va fer conèixer el que imposava com a pregunta del dia: "Com creu que serà l'onzena legislatura?". Era genialment cínica.\nVenia a ser com preguntar a una parella que encara no s'ha conegut "Com seran els vostres fills?" Vaja, primer el carro i després els bous.\nTot seguit, una locutora digué: "Per primera vegada hi ha una majoria de diputats independentistes disposats a arribar fins al final". Fugi, dona, fugi, que no sabem ni com faran el primer i més obligat pas: elegir un president i un executiu autonòmics.\nEn canvi, la primera cadena de TVE va optar pel realisme, informant (verb desintegrat a Catalunya): "El Parlament es constitueix avui amb la investidura del president (de la Generalitat) en l'aire". Net i ras.\nEn pura lògica tot indica que la CUP i Catalunya Sí que es Pot no volen ni voldran donar un sol vot a Mas perquè pugui ser elegit. Ho han dit i redit. Però Mas "passa". Estem en un món farcit de cabòries sublims que justifiquen les giragonses més insolents.\nEn efecte, mai no arribarà la independència, però ja tenim instal·lada la mentida, el cinisme i la immoralitat institucional justificadores de tot, inclòs del podriment d'una societat que sempre havia estat més digna i exigent.\nTanmateix, ahir molt a primera hora vaig poder parlar breument amb un candidat electe de, ni més ni menys, Junts pel Sí. Li vaig invocar el meu rigor respecte a no citar les fonts. Em digué: "Et juro que no sé res de res, cosa que m'emprenya molt. Però et puc dic que no estem pas en un clima d'entusiasme. Això es talla en l'aire. Ha de passar alguna cosa grossa un dia o altre. Però no sé què, ni ho sap ningú". No vàrem parlar més.\nPer tant, l'única cosa lògica és la liquidació política de Mas. Fa un parell de dies, vaig informar, en primícia, citant una font indirecta -amb un sol intermediari- que Neus Munté estava convençuda que Mas l'anava a designar ben aviat candidata a la Presidència de la Generalitat. Després no n'he sabut més. Ni ou ni gallina.\nEl que cap donar com a entès és que els mateixos que se'n foten del Dret -sense el qual no hi ha vida social possible- el van contraposar (des de la seva insolent ignorància) a la democràcia, com si hi pogués haver l'un sense l'altre. Ara hi afegiria que sense una informació seriosa i veraç tampoc no hi pot haver Dret ni democràcia. A Catalunya són deficients .\nNomés tenim Mas, ple de rocs a la faixa. En ser així, resulta que "El Procés" de Kafka és menys hermètic, que el "procés" de Mas, mentre aquest darrer és més obertament confusionari i per tant, opressor. "El Procés" de Kafka era un toc d'alarma, el de Mas ens vol, com a mínim, ensarronar per dominar-nos.


Biblioteca - omega / 5è: El cas del tresor al vàter de l'escola\nEl cas del tresor al vàter de l'escola\nEls assajos de l'obra de teatre de l'escola són un caos! El protagonista no se sap el paper i el Preciós borda constantment quan sona la tuba del «Gran Siggi». Només els Quatre amics i mig s'adonen que el director rep contínues trucades telefòniques. Quan el Fred troba una carta d'extorsió, els quatre amics decideixen que han de vigilar el director. No obstant això, les empremtes condueixen al vàter de l'escola….\nEtiquetas: Català, Detectius, Escola, Misteri, Teatre\nAnònim 3 de novembre de 2017 a les 7:22\nHola,sóc l'Aina de l'Escola Jesuites el Clot.\nAquest llibre m'ha agradat molt perquè m'agraden els llibres de misteri.La part que m'ha agradat mès ha sigut la part del càsting,perquè cadasqù ho feia d' una manera diferent i divertida.\nHola,sóc la Tània de l'escola Jesuites al Clot.M'ha agradat molt aquest llibre perquè es tracta de quatre amics i un gos que espien el seu director d'una obra de teatre.El troben nerviós i descobreixen que l'extorsionen;l'ajuden,avisen a la policia i atrapen el culpaple